
10.pielikums 

Iepirkuma “Informatīvo un reprezentācijas materiālu piegāde” 

(iepirkuma identifikācijas numurs VRK 2026/02-01) 

Nolikumam
PIEGĀDES LĪGUMS

 “Informatīvo un reprezentācijas materiālu piegāde”

Iepirkuma identifikācijas Nr. VRK 2026/02-01
Rēzekne

	Parakstīšanas datums 

ir pēdējā pievienotā droša elektroniskā paraksta 

un tā laika zīmoga datums
	


Valsts robežsardzes koledža, vienotais reģistrācijas numurs: 90000014387, tās direktora <vārds un uzvārds> personā, kurš rīkojas saskaņā ar Ministru kabineta 2023. gada 19. decembra noteikumiem Nr. 756 “Valsts robežsardzes koledžas nolikums” (turpmāk – Pasūtītājs), no vienas puses un 

<Iepirkumā uzvarētāja nosaukums (vienotais reģistrācijas Nr.)>, tās <pilnvarotās personas amats, vārds, uzvārds> personā, kurš rīkojas saskaņā ar <pilnvarojošā dokumenta nosaukums> (turpmāk – Piegādātājs), no otras puses, turpmāk tekstā abi kopā saukti – Puses, bet katrs atsevišķi – Puse,
pamatojoties uz Valsts robežsardzes koledžas iepirkuma procedūras „Informatīvo un reprezentācijas materiālu piegāde” (iepirkuma identifikācijas numurs VRK 2026/02-01), rezultātiem un <komersanta nosaukums> iesniegto piedāvājumu, noslēdz šādu līgumu (turpmāk– Līgums):

1. LĪGUMA PRIEKŠMETS
Pasūtītājs pērk, pieņem un apmaksā, bet Piegādātājs pārdod un piegādā Pasūtītājam informatīvos un reprezentācijas materiālus, atbilstoši Līguma un tā pielikuma “Tehniskā specifikācija” (Līguma 1. pielikums) un “Finanšu piedāvājums” (Līguma 2. pielikums) prasībām (turpmāk – Prece).  

2. LĪGUMSUMMA UN NORĒĶINU KĀRTĪBA
2.1. Līgumcena, kuru Pasūtītājs samaksā Piegādātājam par piegādāto Preci, sastāda EUR <summa cipariem (summa vārdiem euro 00 centi)>, apmērā un pievienotās vērtības nodoklis <summa cipariem (summa vārdiem euro 00 centi)>, apmērā, kas kopsummā sastāda summa cipariem <(summa vārdiem euro 00 centi)>, apmērā (turpmāk – Līgumsumma).

2.2. Līgumsummā ir iekļautas visas izmaksas, kas saistītas ar Piegādātāja izdevumiem, kas izriet no Līguma, kā arī visi maksājamie nodokļi un nodevas.

2.3. Pievienotās vērtības nodoklis tiek aprēķināts un maksāts saskaņā ar Latvijas Republikas normatīvajiem aktiem.

2.4. Piegādātājs sagatavo strukturēto elektronisko rēķinu (elektronisks dokuments, kas satur visu nepieciešamo informāciju par sniegto pakalpojumu un atbilst ES standartam LVS EN 16931-1:2017 “Elektroniskie rēķini. 1.daļa. Elektronisko rēķinu pamatelementu semantisko datumodelis”, un ir sagatavots atbilstoši tehniskajai specifikācijai LVS CEN/TS 16931-2:2017 “Elektroniskie rēķini. 2.daļa: Standartam EN16931-1 atbilstošo sintakšu saraksts”) (turpmāk – e-rēķins) par piegādāto Preci, kurā norāda – Pasūtītāja un Piegādātāja rekvizītus (skat. Līguma 14. punktā) un e-rēķina pielikumā pievieno abu Pušu parakstītu Preču pavadzīmi, Pasūtītājam ir tiesības prasīt Piegādātajam veikt atbilstošas korekcijas, un e-rēķins tiks apmaksāts tikai pēc veiktajām korekcijām. Ja Piegādātājs nespēj iesniegt atbilstošu e-rēķinu  vai iesniedz nestrukturētu e-rēķinu, kas neatbilst normatīvajiem aktiem, Pasūtītājs ir tiesīgs šādu e-rēķinu noraidīt un neveikt tā apmaksu. Piegādātājs ir atbildīgs par e-rēķina apstrādes kavējumiem un papildu izmaksām, kas var rasties. 
2.5. E-rēķinu apmaksai Piegādātājs iesniedz Pasūtītāja oficiālajā e-rēķinu apakšadresē: EINVOICE@90000014387. 

2.6. Pasūtītājs samaksu par piegādāto Preci veic ne vēlāk kā 30 (trīsdesmit) kalendāra dienu laikā pēc Piegādātāja sagatavotā e-rēķina saņemšanas dienas, pamatojoties uz abu Pušu parakstītu Preču pavadzīmi.
2.7. Piegādātājam nav tiesību prasīt papildu samaksu no Pasūtītāja, ja Līguma izpildes laikā Pasūtītāja prasībās tiek konstatēta kļūda, kuru bija iespējams konstatēt pirms Līguma noslēgšanas, pārbaudot Pasūtītāja prasības ar pienācīgu rūpību, kādu pamatoti varētu sagaidīt no Piegādātāja kā attiecīgās nozares profesionāļa.

2.8. Līgumā noteiktā kārtībā iesniegts e-rēķins  nodrošina Pusēm e-rēķina  izcelsmes autentiskumu un satura integritāti.

2.9. Visi norēķini starp Pasūtītāju un Piegādātāju notiek euro, izmantojot bezskaidras naudas norēķinus (bankas pārskaitījumus). Par maksājuma izpildes dienu tiek uzskatīta diena, kad Pasūtītājs ir nodevis Valsts kasei attaisnojuma dokumenta apmaksas maksāšanas uzdevumu.

3. PIEGĀDES IZPILDES KĀRTĪBA
3.1. Iepirkuma Līguma izpildes termiņš ir __ (__________) mēneši (tiek precizēts atbilstoši iepirkuma procedūras rezultātiem).
3.2. Pasūtītāja 12.1.1.apakšpunktā pilnvarotā persona veic Preču pasūtījumu, nosūtot e-pastu Piegādātāja 12.2.apakšpunktā norādītajai personai.
3.3. Piegādātāja piegādāto Preci Līguma 12.1.2. apakšpunktā norādītā Pasūtītāja pilnvarotā persona pieņem, parakstot Piegādātāja iepriekš sagatavoto Preču pavadzīmi. Iepriekš minētajai Preču pavadzīmei jāatbilst Līgumam, kas nozīmē, ka Preču pavadzīmē jābūt norādīts tikai Precei atbilstoši Līgumam un kuru Piegādātājs faktiski piegādājis.

3.4. Pirms Preces pieņemšanas Līguma 12.1.1. apakšpunktā noteiktā Pasūtītāja pilnvarotā persona ir tiesīga pārbaudīt, vai Piegādātājs piegādājis Preci Līguma noteiktajā apjomā un vai piegādātā Prece ir pienācīgā kvalitātē un nav bojāta, kā arī vai e-rēķinā norādītās Preces cena atbilst Līgumā noteiktajai cenai. Ja Pasūtītājs pirms Preces pieņemšanas konstatē, ka Prece nav piegādāta Līgumā noteiktajā apjomā vai Piegādātāja piegādātā Prece ir nepienācīgā kvalitātē vai bojāta, Piegādātāja piegādāto Preci Pasūtītājs nepieņem. Šādā gadījumā Līguma 12.1.2. apakšpunktā norādītā Pasūtītāja pilnvarotā persona neparaksta Piegādātāja iepriekš sagatavoto Preču pavadzīmi, un Līguma 12.1.1. un 12.2. apakšpunktā noteiktās Pušu pilnvarotās personas abpusēji paraksta Piegādātas preces defekta aktu (paraugs Līguma 3. pielikumā), ar ko tiek apliecināts, ka Prece nav piegādāta Līgumā noteiktajā apjomā un/vai attiecīgā Piegādātāja piegādātā Prece ir nepienācīgā kvalitātē vai bojāta, un tiek uzskatīts, ka Līgumā norādīto Preci Piegādātājs nav piegādājis. Pretenzijas par Preci un tās kvalitāti Pasūtītājs ir tiesīgs izvirzīt Piegādātājam 2 (divi) darba dienu laikā pēc Preces iztrūkuma vai Preces kvalitātes trūkumu konstatēšanas. Piegādātās preces defekta akts ir spēkā arī tad, ja to ir parakstījusi tikai Pasūtītāja pilnvarotā persona.

3.5. Pirms Preču izgatavošanas uzsākšanas Piegādātājs saskaņo ar Pasūtītāju Preču vizuālo noformējumu.

3.6. Piegādātājs pasūtīto Preci bez papildus maksas piegādā Valsts robežsardzes koledžā, Zavoloko ielā 8, Rēzeknē, LV-4601, tikai Pasūtītāja personālam noteiktajā darba laikā (darba dienās no plkst.08:00 līdz plkst.12:00 un no plkst.13:00 līdz plkst.16:30, pirmssvētku dienās līdz plkst.15:30).

3.7. Piegādātājam uz sava rēķina atklātie trūkumi, defekti un/vai neatbilstības jānovērš vai jānodrošina Preces apmaiņa 10 (desmit) darba dienu laikā no Piegādātas preces defekta akta parakstīšanas dienas.

3.8. Preču pavadzīmi Piegādātāja un Pasūtītāja pilnvarotās personas paraksta tikai pēc Piegādātas preces defekta aktā norādīto trūkumu pilnīgas novēršanas. Pēc Preces neatbilstības novēršanas atbilstoši Līguma prasībām, Preces pieņemšana un nodošana notiek atkārtoti Līguma 3.3. apakšpunktā noteiktajā kārtībā. 

3.9. Piegādātājs ir atbildīgs par Preces pilnīgas vai daļējas bojāejas vai bojāšanās risku līdz tās nodošanai Pasūtītājam, ko apliecina Līguma 12.1.2. un 12.2. apakšpunktā noteiktas Pušu pilnvaroto personu parakstīta Preču pavadzīme.

4. PREČU GARANTIJA UN KVALITĀTE
4.1. Preces garantijas termiņš ir 12 (divpadsmit) mēneši no Preču pavadzīmes parakstīšanas dienas. Piegādātājs garantē, ka piegādātā Prece būs augstas kvalitātes un atbildīs visu to Latvijas Republikas normatīvo aktu prasībām, kas uz to attiecas. 
4.2. Piegādātājs garantē, ka Preces izcelsmes valsts nav Krievijas Federācija un Baltkrievijas Republika.
4.3. Garantijas laiks tiek skaitīts no brīža, kad Līguma 12.1.2. un 12.2. apakšpunktā noteiktās Pušu pilnvarotās personas parakstījušas Preču pavadzīmi.

4.4. Garantijas laikā Piegādātājs ir atbildīgs par katru Preces atklāto vai slēpto trūkumu, defektu, neatbilstību, ja tas nav radies Preces nepareizas ekspluatācijas dēļ.

4.5. Gadījumā, ja Pasūtītājs garantijas laikā konstatē Preces vai jebkuras tās sastāvdaļas neatbilstību, turpmāk – Neatbilstošā Prece, Pasūtītājs nosūta Piegādātājam pretenziju par Neatbilstošo Preci izmantojot 12.2. apakšpunktā minētos rekvizītus.

4.6. Piegādātājs apņemas 15 (piecpadsmit) kalendāra dienu laikā no Pasūtītāja pretenzijas saņemšanas dienas bez maksas novērst konstatēto neatbilstību vai, ja tas nav iespējams, bez maksas veikt Neatbilstošās Preces nomaiņu pret Preci, kuru Pasūtītājs atzīst par atbilstošu Līguma prasībām.

5. PUŠU SAISTĪBAS UN ATBILDĪBA
5.1. Piegādātāja saistības:
5.1.1. Piegādātājs veic Preces piegādi Pasūtītājam saskaņā ar Līguma nosacījumiem;
5.1.2. Piegādātājs ir atbildīgs par Preces atbilstību Latvijas Republikas normatīvo aktu prasībām;
5.1.3. Piegādātājs Līguma darbības laikā garantē piegādes izpildes kārtības ievērošanu;
5.1.4. Piegādātājs kvalitatīvi veic Preces izgatavošanu ar saviem materiāliem, tehniku, darbarīkiem un darbaspēku. Pirms Preces izgatavošanas un piegādes, saskaņo Preces vizuālo noformējumu ar Pasūtītāju;

5.1.5. Piegādātājs nodrošina Preces piegādi atbilstošā iepakojumā, nodrošinot pilnīgu Preces drošību pret iespējamajiem bojājumiem transportēšanas laikā.

5.2. Pasūtītāja saistības:

5.2.1. Pasūtītājs veic samaksu par Preci Līgumā noteiktajos termiņos un kārtībā;

5.2.2. Pasūtītājs savlaicīgi veic piegādātās Preces pieņemšanu;

5.2.3. Pasūtītājs apņemas lietot Preci, atbilstoši tās ekspluatācijas noteikumu prasībām;
5.2.4. Pasūtītājs apņemas veikt Preču pasūtījumu atbilstoši Tehniskajā specifikācijā noteiktajai kārtībai;
5.2.5. Pasūtītājs apņemas veikt Preču pasūtījumu atbilstoši Tehniskai specifikācijai.
5.3. Pasūtītājs ir tiesīgs nekavējoties atkāpties no Līguma, iesniedzot Piegādātājam rakstisku paziņojumu: 

5.3.1. ja Līgumu nav iespējams izpildīt tādēļ, ka Piegādātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;  

5.3.2. ja Piegādātājs atkārtoti ir kavējis Preces piegādes termiņu; 

5.3.3. ja Piegādātājs neievēro garantijas saistības vai atkārtoti iestājies garantijas gadījums Precei; 

5.3.4. ja Piegādātājam ir pasludināts maksātnespējas process, apturēta tā saimnieciskā darbība vai tas tiek likvidēts; 

5.3.5. ja Piegādātājs nav sasniedzams savā juridiskajā adresē;

5.3.6. ja Piegādātājs sniedzis iepirkumā vai Līguma izpildes gaitā nepatiesas ziņas vai apliecinājumus.  

5.4. Par Līguma 3.1. apakšpunktā noteiktā piegādes termiņa neievērošanu Piegādātājs maksā līgumsodu 0,1% (nulle, komats, viens procents)  apmērā no pasūtījuma kopējās summas par katru nokavēto dienu, bet ne vairāk kā 10% (desmit procenti) apmērā no Līgumsummas, pamatojoties uz Pasūtītāja iesniegto līgumsoda rēķinu 10 (desmit) darba dienu laikā no līgumsoda rēķina nosūtīšanas dienas. 

5.5. Par Līguma 3.7. apakšpunktā noteiktā trūkumu novēršanas termiņa neievērošanu Piegādātājs maksā līgumsodu 0,1% (nulle, komats, viens procents) apmērā no pasūtījuma kopējās summas par katru nokavēto dienu, bet ne vairāk kā 10% (desmit procenti) apmērā no Līgumsummas, pamatojoties uz Pasūtītāja iesniegto līgumsoda rēķinu 14 (četrpadsmit) kalendāra dienu laikā no līgumsoda rēķina nosūtīšanas dienas. 

5.6. Ja Līguma 4.6. apakšpunktā minētajā termiņā defekti un trūkumi nav novērsti, Piegādātājs maksā līgumsodu 0,1% (nulle, komats, viens procents)  apmērā no Preces, kurai Līgumā noteiktajā kārtībā konstatēti slēpti defekti, cenas par katru nokavēto dienu līdz saistības pilnīgai izpildei, bet ne vairāk kā 10% (desmit procenti) apmērā no Līgumsummas, pamatojoties uz Pasūtītāja iesniegto līgumsoda rēķinu 14 (četrpadsmit) kalendāra dienu laikā no līgumsoda rēķina nosūtīšanas dienas. 
5.7. Pasūtītājam ir tiesības ieturēt līgumsodu, veicot norēķinus ar Piegādātāju. No Pasūtītāja veiktajiem maksājumiem vispirms tiek segti aprēķinātie līgumsodi (ja tādi tikuši aprēķināti), atlikusī summa tiek ieskaitīta pamatparāda segšanai.
5.8. Par Līguma 2.6. apakšpunktā noteiktā maksājuma termiņa neievērošanu, Pasūtītājs maksā Piegādātājam līgumsodu 0,1% (nulle, komats, viens procents) apmērā no kavētās maksājumu summas par katru nokavēto maksājuma dienu, bet ne vairāk kā 10% (desmit procenti) apmērā no maksājuma kopējas summas, pamatojoties uz Piegādātāja iesniegto līgumsoda rēķinu 10 (desmit) darba dienu laikā no līgumsoda rēķina nosūtīšanas dienas. 

5.9. Par līgumsaistību neizpildi vispār, Pasūtītājs aprēķina līgumsodu – EUR 3000,00 (trīs tūkstoši euro, 00 centi) apmērā; līgumsodu Piegādātājs samaksā 30 (trīsdesmit) kalendāro dienu laikā pēc Pasūtītāja rakstiska pieprasījuma un attaisnojuma dokumenta (e-rēķina) iesniegšanas vai nosūta motivētu atteikumu; šajā gadījumā Piegādātājs, 5 (pieci) kalendāro dienu laikā pēc atteikuma saņemšanas, izskata Piegādātāja argumentus un paziņo par līgumsoda atsaukšanu vai atkārtoti – par līgumsoda piemērošanu; ja Pasūtītājs piemēro līgumsodu par līgumsaistību neizpildi vispār, tas Līguma 5.4. apakšpunktā norādīto līgumsodu nepiemēro.
5.10. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.

5.11. Ja nokavēts kāds no Līgumā noteiktajiem termiņiem, tad līgumsods tiek aprēķināts par periodu, kas sākas nākamajā darba dienā pēc attiecīgās saistības Līgumā noteiktā izpildes termiņa un ietver kalendāro dienu, kurā attiecīgā saistība izpildīta.

5.12. Jebkura Līgumā noteiktā līgumsoda samaksa neatbrīvo Puses no to saistību pilnīgas izpildes.

6. LĪGUMA GROZĪŠANA UN IZBEIGŠANA
6.1. Ievērojot Publisko iepirkumu likuma 61. pantā noteikto attiecībā uz iepirkuma līguma grozījumu veikšanu, Līguma grozījumi ir pieļaujami, ja tie ir objektīvi nepieciešami un pamatoti, tie nemaina Līguma vispārējo raksturu (veidu un iepirkuma dokumentos noteikto mērķi) un atbilst kādam no turpmāk minētajiem gadījumiem:

6.1.1. grozījumi ir nebūtiski;

6.1.2. grozījumi ir būtiski un tiek izdarīti šādos gadījumos:

6.1.2.1. saistību izpildi ir ietekmējuši būtiski atšķirīgi apstākļi no Līgumā paredzētajiem, kas nav radušies Piegādātāja vainas dēļ. Piegādātājs iesniedz paskaidrojumu un pierādījumus apstākļiem, kas būtiski ietekmējuši saistību izpildi un nav radušies Piegādātāja vainas dēļ;

6.1.2.2. Līguma izpildi ir kavējis Pasūtītājs no Piegādātāja neatkarīgu iemeslu dēļ;

6.1.2.3. Līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt;

6.1.2.4. saistību izpildi ir kavējusi trešo personu darbība vai bezdarbība;

6.1.2.5. Pasūtītājs ir uz laiku apturējis Preces piegādi finansējuma trūkuma dēļ;
6.1.2.6. gadījumā, ja Prece ir izņemta no ražošanas Līguma darbības laikā, to aizstāj ar citu prasībām atbilstošu preci;
6.1.2.7. nepārvaramas varas gadījumā.
6.2. Līguma grozījumu veikšanas kārtība:

6.2.1. jebkurām Līguma izmaiņām jābūt ar faktiem argumentētām un ar aprēķiniem pamatotām;

6.2.2. Līguma izpildes termiņu var pagarināt par laiku, kas atbilst termiņam, kādā Līguma izpilde nebija iespējama no Piegādātāja neatkarīgu iemeslu dēļ;

6.2.3. Piegādātājs iesniedz Pasūtītājam iesniegumu ar faktu izklāstu un argumentāciju par veicamo grozījumu nepieciešamību, pielikumā pievienojot grozījumu nepieciešamību pamatojošus/ pierādošus dokumentus, kā arī līgumcenas/ termiņa izmaiņu aprēķinu (ja attiecināms);

6.2.4. Pasūtītājs saskaņo tikai tādus Līguma grozījumus, kas ir objektīvi, pamatoti un samērīgi;

6.2.5. Pasūtītājs izskata iesniegumu un noslēdz vienošanos saprātīgā termiņā, ņemot vērā iesniegumā minētā jautājuma risināšanas steidzamību, bet ne vēlāk kā 20 (divdesmit) darba dienu laikā no iesnieguma un visu pamatojošo dokumentu iesniegšanas, ja konstatē, ka Līguma grozījumi ir pieļaujami;

6.2.6. Piegādātājs nav tiesīgs prasīt Līguma 3.1. apakšpunktā noteiktā termiņa pagarinājumu pēc Līguma 3.1. apakšpunktā minētā termiņa notecējuma;

6.2.7. iesniegums par Līguma izpildes termiņa pagarināšanu jāiesniedz ne vēlāk kā 5 (pieci) darba dienas pirms Līguma 3.1. apakšpunktā noteiktā termiņa beigām; ja iesniegums par Līguma termiņa pagarināšanu iesniegts, kad atlikušas mazāk kā 5 (pieci) darba dienas, Pasūtītājs Līgumu ir tiesīgs nepagarināt, pamatojoties uz to, ka iesniegums nav iesniegts laikus.
6.3. Pasūtītājs ir tiesīgs vienpusēji atkāpties no Līguma pirms termiņa, brīdinot par to ne mazāk kā 5 (pieci) darba dienas iepriekš, saskaņā ar Publisko iepirkumu likuma 64. pantu vai Starptautisko un Latvijas Republikas nacionālo sankciju likuma 11.1 panta piekto daļu.

6.4. Visi Līguma grozījumi un papildinājumi ir spēkā tikai tādā gadījumā, ja tie ir rakstiski un abu Pušu parakstīti un tie ir veikti saskaņā ar Publisko iepirkumu likuma 61. pantu.

6.5. Pasūtītājam ir tiesības vienpusēji atkāpties no Līguma izpildes, ja Piegādātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

7. LĪGUMA IZPILDĒ IESAISTĪTĀ PERSONĀLA UN APAKŠUZŅĒMĒJU NOMAIŅA UN PIESAISTE (ja Piegādātājs savā piedāvājumā tādus ir norādījis)
7.1. Piegādātājs nav tiesīgs bez saskaņošanas ar Pasūtītāju veikt personāla un apakšuzņēmēju nomaiņu un iesaistīt papildu apakšuzņēmējus Līguma izpildē.

7.2. Līguma izpildē iesaistītā personāla un apakšuzņēmēju nomaiņa un papildu apakšuzņēmēju iesaistīšana pieļaujama, ievērojot Publisko iepirkumu likuma 62. pantā noteikto kārtību.

7.3. Pasūtītājs pieņem lēmumu atļaut vai atteikt Piegādātāja personāla vai apakšuzņēmēju nomaiņu vai jauna personāla vai apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecas) darba dienu laikā pēc tam, kad no Piegādātāja saņemta visa informācija un dokumenti, kas nepieciešami lēmuma pieņemšanai.

7.4. Pasūtītāja lēmums atteikt Piegādātājam personāla vai apakšuzņēmēju nomaiņu vai jauna personāla vai apakšuzņēmēju iesaistīšana Līguma izpildē nevar būt par pamatu Piegādātāja prasījumam par Līgumā paredzēto saistību izpildes termiņu pagarinājumu.

8. STRĪDU RISINĀŠANAS KĀRTĪBA UN PREVENTĪVIE PASĀKUMI
8.1. Ja Piegādātājam vai Pasūtītājam rodas pretenzijas par e-rēķinu apmaiņu, saturu, vai tiek kavēta tā saņemšana vai maksājuma veikšana, puse, kurai ir pretenzijas, nekavējoties iesniedz otrai pusei oficiālu paziņojumu. 

8.2. Tā puse, kura saņēmusi Līguma 8.1. apakšpunktā minēto paziņojumu, izskata to bez vilcināšanās, bet ne ilgāk kā 5 (pieci) darba dienu laikā pēc paziņojuma saņemšanas, un sniedz rakstisku atbildi.

8.3. Jebkuras nesaskaņas, domstarpības vai strīdi tiks risināti savstarpēju sarunu ceļā, kas tiks attiecīgi protokolētas. 

8.4. Gadījumā, ja Puses 20 (divdesmit) kalendāra dienu laikā nespēj vienoties, strīds risināms Latvijas Republikas spēkā esošo normatīvo aktu noteiktajā kārtībā Latvijas Republikas tiesā pēc pasūtītāja juridiskās adreses.

8.5. Nekādi strīdi vai prasības neatbrīvo Puses no saistību izpildes, ko tām uzliek Līgums. 

9. PERSONAS DATU APSTRĀDES NOSACĪJUMI
9.1. Puses apliecina, ka Līgumā norādītos vai saskaņā ar Līguma izpildi nodotos Pušu darbinieku personu datus izmantos tikai Līguma izpildei. Personas dati tiks apstrādāti tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošajiem normatīvajiem aktiem.

9.2. Puses apņemas nodrošināt spēkā esošajiem normatīvajiem aktiem atbilstošu aizsardzības līmeni otras Puses personas datiem. Puses apņemas nenodot tālāk trešajām personām otras Puses personas datus. Ja saskaņā ar spēkā esošajiem normatīvajiem aktiem Pusei var rasties šāds pienākums, tad attiecīgā Puse pirms personas datu nodošanas informē par to otru Pusi, ja vien to neaizliedz spēkā esošie normatīvie akti.

9.3. Puses ir atbildīgas par personas datu aizsardzības un apstrādes noteikumu ievērošanu.

9.4. Katrai Pusei, neizpildot vai pienācīgi neizpildot savas līgumsaistības, ir jāsedz visi otram Pusei vai trešajām personām nodarītie zaudējumi, kas radušies tās darbības vai bezdarbības rezultātā. Katra no Pusēm patstāvīgi ir atbildīga trešo personu priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina trešo personu, ieskaitot valsts pārvaldes iestādes, pretenzija, pārskaitot naudas summu pretenzijas iesniedzējam vai samaksājot uzlikto soda naudas summu.
10. NEPĀRVARAMA VARA
10.1. Puses tiek atbrīvotas no atbildības par daļēju vai pilnīgu Līgumā noteikto saistību neizpildīšanu, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma parakstīšanas dienas, un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Pušu tiesības un ietekmē uzņemtās saistības, pieņemšanas un stāšanās spēkā, izņemot, ja šie valsts un pašvaldību institūciju lēmumi ir kā sekas kādas Puses darbībai vai bezdarbībai.

10.2. Puse, kura atsaucas uz nepārvaramas varas vai ārkārtējā rakstura apstākļu darbību, ne vēlāk kā 3 (trīs) darba dienu laikā par šādiem apstākļiem rakstveidā jāziņo otrai Pusei. Paziņojumā jānorāda, kādā termiņā pēc viņu uzskata ir iespējama un paredzama Līgumā noteikto saistību izpilde, un, pēc pieprasījuma, šādam paziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma iesniegšana otrai Pusei liedz tiesības atsaukties uz nepārvaramas varas apstākļiem.

10.3. Līguma izpildes termiņu var pagarināt uz nepārvaramas varas notikumu darbības laiku, kā arī Pusēm vienojoties uz laika posmu, kas ļautu pilnībā izpildīt šajā Līgumā paredzētas saistības.

10.4. Ja līguma 10.1. apakšpunktā minētie apstākļi turpinās ilgāk par 1 (vienu) mēnesi, Puses vienojas par saistību izpildes atlikšanu, izbeigšanu vai turpināšanas procedūru.

11. SANKCIJU KLAUZULA
11.1. Parakstot Līgumu, Puses apņemas ievērot atklātas, godīgas, caurspīdīgas un atbildīgas komercdarbības principus, neveikt nekāda veida darbības, kas var novest pie starptautisko, Eiropas Savienības vai nacionālās sankciju vai būtisku finanšu un kapitāla tirgus interešu ietekmējošu Eiropas Savienības vai Ziemeļatlantijas līguma organizācijas dalībvalstu sankciju noteikšanas attiecībā uz Pusēm, to valdes un padomes locekļiem, patieso labuma guvējiem, pārstāvēttiesīgajām personām, vai prokūristu, vai personu, kas ir pilnvarota pārstāvēt Puses to darbībās, kas saistītas ar filiāli, kā arī veikt preventīvus pasākumus, lai no savas puses nepieļautu iepriekš norādīto sankciju pārkāpumus, kā arī tīšus vai netīšus to apiešanas gadījumus.

11.2. Puses apliecina, ka Līguma spēkā stāšanās brīdī tām (t.sk. to valdes vai padomes locekļiem, patieso labuma guvējiem, pārstāvēttiesīgajām personām vai prokūristam, vai personai, kura ir pilnvarota pārstāvēt to darbībās, kas saistītas ar filiāli) nav piemērotas starptautiskās, Eiropas Savienības vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kas var ietekmēt Vispārīgās vienošanās izpildi. Gadījumā, ja kādas no iepriekšminētajām sankcijām Līguma darbības laikā kādai no Pusēm tiks piemērotas, attiecīgās Puses pienākums ir par to rakstiski informēt otru Pusi ne vēlāk kā nākamajā darba dienā pēc tam, kad attiecīgajai Pusei par to ir tapis zināms.

11.3. Pasūtītajam ir tiesības, neatlīdzinot tādejādi radušos jebkādus zaudējumus, izdevumus un neveicot nekādu kompensāciju izmaksu, nekavējoties vienpusēji atkāpties un izbeigt Līgumu, rakstiski  par to paziņojot Piegādātājam, ja saistību izpildi ietekmē vai saistības nav iespējams izpildīt tādēļ, ka Līguma izpildes laikā Piegādātājam ir piemērotas starptautiskās, Eiropas Savienības vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

11.4. Parakstot Līgumu, Piegādātājs apliecina, ka nesadarbojās un Līguma izpildē netiks piesaistītas tādas personas (t.sk. juridisku personu gadījumā – to valdes vai padomes locekļiem, patieso labuma guvējiem, pārstāvēttiesīgajām personām vai prokūristam, vai personai, kura ir pilnvarota pārstāvēt attiecīgo Pusi darbībās, kas saistītas ar filiāli), kurām piemērotas starptautiskās, Eiropas Savienības vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kas var ietekmēt saistību izpildi.
12. PUŠU PILNVAROTĀS PERSONAS
12.1. Pasūtītāja pilnvarotā persona Līguma izpildes laikā: 
12.1.1. <pārstāvja amats, vārds, uzvārds, tālrunis, e-pasts (prombūtnes laikā – pārstāvja amats, vārds, uzvārds, tālrunis, e-pasts)>;

12.1.2. <pārstāvja amats, vārds, uzvārds, tālrunis, e-pasts (prombūtnes laikā – pārstāvja amats, vārds, uzvārds, tālrunis, e-pasts)>;

12.2. Piegādātāja pilnvarotā persona Līguma izpildes laikā: <pārstāvja amats, vārds, uzvārds, tālrunis, e-pasts>.
12.3. Līguma 12.1.1. un 12.2. apakšpunktos minētajām pilnvarotajām personām ir šādas tiesības:

12.3.1. pieteikt pretenzijas par Līguma saistību nepienācīgu izpildi;

12.3.2. pārbaudīt, saskaņot Piegādātās preces defekta aktu (paraugs Līguma 3. pielikumā);
12.3.3. risināt jautājumus, kas saistīti ar nekvalitatīvu vai bojātu Preci, tai skaitā Preces apmaiņu pret atbilstošas kvalitātes Preci;

12.3.4. risināt citus organizatoriskos jautājumus, kas saistīti ar Līguma izpildi.
12.4. Līguma 12.1.2. un 12.2. apakšpunktos minētajām pilnvarotajām personām ir šādas tiesības:

12.4.1. pārbaudīt piegādātās Preces kvalitāti un tās daudzumu;

12.4.2. pārbaudīt, saskaņot, parakstīt Preču pavadzīmi.

12.5. Pilnvarotajām personām nav tiesību veikt labojumus vai izdarīt grozījumus Līgumā vai tā pielikumos.

12.6. Pilnvarotās personas, veicot savstarpējo saziņu, izmanto Līguma 12.1.1. un 12.2. apakšpunktā minētos rekvizītus (tālruņu un faksu numurus, un e-pasta adreses).

13. CITI NOTEIKUMI
13.1. Līgums stājas spēkā ar tā parakstīšanas brīdi un ir spēkā līdz Pušu saistību pilnīgai izpildei.
13.2. Puses garantē, ka tām ir attiecīgais pilnvarojums vai tiesības, lai slēgtu šo Līgumu un uzņemtos tajā noteiktās saistības un pienākumus.
13.3. Parakstītais Līgums pilnībā apliecina Pušu vienošanos. Nekādi mutiski papildinājumi netiks uzskatīti par Līguma noteikumiem. Jebkuras izmaiņas Līguma noteikumos stājas spēkā tikai tad, kad tās tiek noformētas rakstiski, un tās paraksta abas Puses.
13.4. Ja kādai no Pusēm tiek mainīts juridiskais statuss, atrašanās vieta, bankas rekvizīti, tad tā nekavējoties, bet ne vēlāk kā 5 (pieci) darba dienu laikā rakstiski paziņo par to otrai Pusei.
13.5. Pušu pilnvarotās personas, Pušu rekvizītu vai adrešu maiņas gadījumā attiecīgā Puse nekavējoties rakstveidā paziņo par to otrai Pusei. Šajā punktā minētajā gadījumā pusēm nav jāvienojas saskaņā ar līguma 6.1. apakšpunktu.
13.6. Puses apņemas neizpaust konfidenciālu informāciju, jeb informāciju, kas nav vispārpieejama, par otru Pusi un Līgumu, bez otras  Puses rakstiskas piekrišanas, izņemot normatīvajos aktos noteiktos gadījumos, visā Līguma darbības laikā  un neierobežotu laiku pēc Līguma izbeigšanās.
13.7. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Līgums paliek spēkā un tā noteikumi ir saistoši Pušu tiesību un saistību pārņēmējiem. 
13.8. Ja kādi no Līguma noteikumiem zaudē juridisku spēku, tas nerada pārējo noteikumu spēkā neesamību. 

13.9. Līgums un tā pielikumi parakstīti elektroniski ar drošu elektronisko parakstu, kas satur laika zīmogu. Līguma un tā pielikumu abpusējās parakstīšanas datums ir pēdējā parakstītāja pievienotā laika zīmoga datums un laiks.
13.10. Visi Līguma pielikumi ir Līguma neatņemamas sastāvdaļas.

14. PUŠU REKVIZĪTI UN PARAKSTI
Pasūtītājs





      Piegādātājs

	
	

	Valsts robežsardzes koledža

Reģ.Nr.90000014387

Zavoloko iela 8, Rēzekne, LV-4601

Valsts kase

Kods: TRELLV22XXX

Konta Nr.: LV61TREL214013609500B
Tālr. 64603699
e-pasts: vrk@rs.gov.lv
	<Piegādātāja rekvizīti>

	(elektroniskais paraksts) < pilnvarotās 

personas vārds, uzvārds >
	(elektroniskais paraksts) < pilnvarotās personas vārds, uzvārds >


ŠIS DOKUMENTS IR PARASTĪTS AR DROŠU ELEKTRONISKO PARAKSTU

UN SATUR LAIKA ZĪMOGU. LĪGUMA PARAKSTĪŠANAS DATUMS IR PĒDĒJĀ PIEVIENOTĀ DROŠĀ ELEKTRONISKĀ PARAKSTA UN TĀ LAIKA ZĪMOGA DATUMS
3. pielikums
Iepirkuma līgumam

PARAUGA SĀKUMS

Piegādātās preces defekta akts

(aizpilda saskaņā ar Līguma 3.4. apakšpunktu)

	
	20__.gada
	
	.
	

	(vietas nosaukums)
	
	
	
	


	Preces nosaukums
	Konstatētais trūkums (piegādes termiņa nokavējums un/vai atklātais trūkums, defekts un neatbilstības)
	Defekta novēršanas veids
	Defekta novēršanas termiņš
	Defektu konstatējošās personas

(vārds, uzvārds)
	Atzīme par novērsto defektu

	
	
	
	
	
	


Defekta akts sastādīts uz __ (_______) lapas/ām, pa vienam eksemplāram katrai no Pusēm.

Defekta aktu sastādīja:

	1) Pasūtītāja  pilnvarotā persona:

	

	(amats, vārds, uzvārds)

	

	(pasūtītāja adrese, vienotais reģistrācijas kods. u.c. rekvizīti)



	2) Piegādātāja  pilnvarotā persona:

	

	(amats, vārds, uzvārds)

	

	(piegādātāja adrese, vienotais reģistrācijas kods. u.c. rekvizīti)


PARAUGA BEIGAS
Paraugu apstiprina:

Pasūtītājs:
Piegādātājs:

	(elektroniskais paraksts) < pilnvarotās 

personas vārds, uzvārds >
	(elektroniskais paraksts) < pilnvarotās 

personas vārds, uzvārds >


DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGS
